
లఖ్నవ్, మార్చి 24: ఉత్తరప్రదేశ్లో బీజేపీ ప్రభుత్వం రాకతో అక్రమంగా నడుస్తున్న కబేళాలు మూతపడ్డాయి. దీంతో రాష్ట్రవ్యాప్తంగా పశు మాంసానికి (బీఫ్) తీవ్ర కొరత ఏర్పడింది. దీనివల్ల రాష్ట్రంలోని ప్రముఖ మాంసాహార రెస్టారెంట్లు నష్టాల్లో పడ్డాయి. దాదాపు 120 ఏళ్ల నుంచి లఖ్నవ్లో బీఫ్ కబాబ్లకు పేరుగాంచిన తుండే కబాబీ రెస్టారెంట్ వెలవెలబోతోంది. బీఫ్ సరఫరా తగ్గడంతో చికెన్, మటన్తో కబాబ్లను తయారు చేయాల్సివస్తోందని రెస్టారెంట్ యాజమాన్యం చెబుతోంది. యూపీలో దాదాపు అన్ని నాన్ వెజ్ రెస్టారెంట్ల పరిస్థితి ఇదే! ఇదిలా ఉండగా.. జూల్లో ఉండే పులులు, మృగరాజులకూ కొత్త కష్టం వచ్చిపడింది. అవి ఇష్టంగా తినే బీఫ్కు కొరత ఏర్పడడంతో వాటికీ చికెన్, మటన్నే అందించాల్సి వస్తోందని జూ అధికారులు తెలిపారు. చికెన్, మటన్లలో కొవ్వు శాతం తక్కువగా ఉండడంతో వాటికి ఏ మూలకూ సరిపోవట్లేదని, పైగా ధర కూడా ఎక్కువ కావడంతో ఆర్థికంగానూ భారంగా మారిందని వెల్లడించారు.

lakhnav, marchi 24: uttarapradeshlo bgfa prabhutvam raakatho akramamgaa nadustunna kabelalu moothapaddaayi. deentho raashtravyaaptamgaa pashu maamsaaniki (beef) teevra korata erpadindi. deenivalla rashtramloni pramukha mamsahara restarentlu nashtaallo paddai. daadaapu 120 ella nunchi lakhnavlo beef kabaablaku paerugaanchina tunde kababi restarent velavelabotondi. beef sarafara taggadamtho chiken, matantho kabaablanu tayaaru cheyalsivastondani restarent yaajamaanyam chebutondi. upilo daadaapu anni nan vej restarentla paristhiti ide! idila undagaa.. joollo unde pululu, mrugaraajulakuu kotta kashtam vachipadindi. avi ishtamgaa tine beefku korata erpadadamtho vaatikii chiken, matanne andinchaalsi vastondani joo adhikaarulu telipaaru. chiken, matanlalo kovvu saatam takkuvagaa undadamtho vaatiki e moolakuu saripovatledani, paiga dhara kuudaa ekkuva kaavadamtho aardhikamgaanuu bhaaramgaa maarindani velladinchaaru.